52. ΠΡΟΕΔΡΙΚΟΝ ΔΙΑΤΑΓΜΑ υπ’ αριθ.693 της 11/26 Σεπτ.1978 (ΦΕΚ Α΄159) Περί των προυποθέσεων και της διαδικασίας διαγραφής ή εκπτώσεως εσόδων των Νομαρχιακών Ταμείων, ως και της διαδικασίας επιστροφής αχρεωστήτως εισπραχθέντων εσόδων. Έχοντες υπ’ όψει: 1.Τας διατάξεις: α)Των άρθρων 5 παρ.6 και 62 του Ν.Δ.496/1974 «περί Λογιστικού των Νομικών Προσώπων Δημοσίου Δικαίου». β)Του άρθρου μόνου του Ν.250/1976 «περί αντικαταστάσεως του άρθρου 62 του Ν.Δ.496/1974 «περί Λογιστικού των Νομικών Προσώπων Δημοσίου Δικαίου». γ)Του άρθρου 19 του Ν.369/1976 «περί τροποποιήσεως και συμπληρώσεως του Ν.Δ.496/1974 «περί Λογιστικού των Νομικών Προσώπων Δημοσίου Δικαίου» ως ετροποποιήθη μεταγενεστέρως». 2.Την υπ’ αριθμ. Δ.3676 / 932 / 26.5.1978 κοινήν απόφασιν του Πρωθυπουργού και του Υπουργού Οικονομικών «περί αναθέσεως αρμοδιοτήτων εις τους Υφυπουργούς Οικονομικών» (ΦΕΚ 498/78 τ.Β΄). 3.Τας υπ’ αριθμ. 3 / 12.10.1976 και 21 / 24.5.1977 γνωμοδοτήσεις της υπό του άρθρου 231 του Π.Δ.636/1977 προβλεπομένης Γνωμοδοτικής Επιτροπής Λογιστικού των Νομικών Προσώπων Δημοσίου Δικαίου. 4.Την υπ’ αριθμ. 389 / 15.4.1977 γνωμοδότησιν του Συμβουλίου της Επικρατείας, προτάσει του Υπουργού Εσωτερικών και του Υφυπουργού Οικονομικών, αποφασίζομεν: Άρθρον 1 Διαγραφή Χρεών. 1.Χρέη εν γένει προς το Νομαρχιακόν Ταμείον δύναται να διαγραφούν εν όλω ή εν μέρει δι’ αποφάσεως του Διοικητικού Συμβουλίου αυτού, μετά ειδικώς ητιολογημένην πρότασιν του προισταμένου της Υπηρεσίας τουτου, εφ’ όσον οφείλονται: α)Παρά οφειλετών αποβιωσάντων άνευ οιασδήποτε περιουσίας, των οποίων οι κληρονόμοι απεποιήθησαν την επαχθείσαν κληρονομίαν. β)Παρά απόρων οφειλετών, των οποίων η απορία τεκμαίρεται εξ εγγράφων στοιχείων του Νομαρχιακού Ταμείου ή Δημοσίας τινός Αρχής, προκειμένου δε περί φυσικών προσώπων και υπό εν ισχύϊ πιστοποιητικού απορίας εκδιδομένου υπό της αρμοδίας Υπηρεσίας του Υπουργείου Κοινωνικών Υπηρεσιών, εφ’ όσον η είσπραξις του χρέους δεν επετεύχθη επί τριετίαν από της λήξεως του οικονομικού έτους καθ’ ό εβεβαιώθη. γ)Παρά οφειλετών, των οποίων εξεποιήθη αναγκαστικώς, κατά τας κειμένας διατάξεις, ολόκληρος η περιουσία, η δε επί δύο έτη επιδίωξις της εισπράξεως των υπολοίπων χρεών των δια των λοιπών αναγκαστικών μέτρων απέβη άνευ αποτελέσματος. δ)Παρ’ αγνώστου διαμονής οφειλετών και παρ’ αλλοδαπών μονίμων κατοίκων εξωτερικού, αι δε επί τρία έτη από της βεβαιώσεως του χρέους εις το νομικόν πρόσωπον αποδεδειγμένως καταβληθείσαι προσπάθειαι προς ανεύρεσιν της διανομής αυτών και είσπραξιν του χρέους απέβησαν άνευ αποτελέσματος. 2.Η κατά την προηγουμένην παράγραφον πρότασις του προισταμένου της Υπηρεσίας του Νομαρχιακού Ταμείου περί διαγραφής χρέους ενεργείται είτε οίκοθεν υπο τούτου είτε μετ’ αίτησιν του οφειλέτου. 3.Υποθέσεις περί διαγραφής, δι’ ας εξεδόθη απορριπτική απόφασις, δεν δύναται να επανεξετασθούν προς της παρόδου έτους από της εκδόσεως της αποφάσεως. 4.Δι’ ομοίων αποφάσεων και κατά την αυτήν διαδικασίαν χρέη διαγραφέντα δύναται να επαναβεβαιωθούν, εν όλω ή εν μέρει, κατόπιν προτάσεως του προισταμένου της Υπηρεσίας του Νομαρχιακού Ταμείου εάν εβελτιώθη η οικονομική κατάστασις του οφειλέτου και υπό την προϋπόθεσιν ότι ταύτα δεν θα είχαν παραγραφή εάν δεν είχε μεσολαβήσει η διαγραφή. Άρθρον 2 Έκπτωσις Εσόδων 1.Η, βάσει διατάξεως νόμου ή αποφάσεως αρμοδίου Δικαστηρίου ή Επιτροπής ή Δημοσίας Αρχής, έκπτωσις βεβαιωθέντων εσόδων των Νομαρχιακών Ταμείων ενεργείται υπό του βεβαιώσαντος τα έσοδα ταύτα οργάνου, το οποίον προβαίνει εις την έκδοσιν εκκαθαριστικών σημειωμάτων εις διπλούν. Η έκπτωσις εγκρίνεται υπό του Διοικητικού Συμβουλίου. 2.Εις το εκκαθαριστικόν σημείωμα αναγράφονται το ονοματεπώνυμον, το πατρώνυμον, το επάγγελμα και η διεύθυνσις του υπερ ου η έκπτωσις, το είδος του εκπιπτομένου εσόδου, η αιτία της εκπτώσεως, ο αριθμός και χρονολογία της οικείας αποφάσεως ή διατάξεως, το οικονομικόν έτος εις ο ανάγεται το έσοδον, το οίκον, έτος καθ’ ό εβεβαιώθη, ο αριθμός και η ημερομηνία του τυχόν εκδιδομένου τριπλοτύπου αποδεικτικού παραλαβής εισπρακτέων εσόδων, οι κωδικοί αριθμοί του προυπολογισμού, το ολικόν ποσόν της βεβαιώσεως, το απομένον υπόλοιπον εκ ταύτης και το εκπεστέον ποσόν. 3.Τα εκκαθαριστικά σημειώματα υπογράφονται υπό των αρμοδίων υπαλλήλων της οικονομικής υπηρεσίας και του προισταμένου του Νομαρχιακού Ταμείου. 4.Επιτρέπεται η δι΄ ενός εκκαθαριστικού σημειώματος διαγραφή χρεών εις βάρος μεγάλου αριθμού οφειλετών. Εν τη περιπτώσει ταύτη, το εκκαθαριστικόν σημείωμα θα συνοδεύηται υπό σχετικής εις διπλούν ονομαστικής καταστάσεως των οφειλετών, των οποίων τα χρέη διαγράφονται, περιλαμβανούσης άπαντα τα υπό της παραγράφου 2 του παρόντος άρθρου προβλεπόμενα στοιχεία. Άρθρον 3 Επιστροφή Χρεών Δια την εις τον δικαιούχον επιστροφήν χρέους αποστέλλεται υπό του προισταμένου της αρμοδίας  υπηρεσίας του Νομαρχιακού Ταμείου ειδοποίησις, επί αποδείξει, περί του επιστρεπτέου εις αυτόν ποσού, άμα ως περιέλθη εις το νομικόν πρόσωπον τίτλος εκπτώσεως ή διαγραφής χρέους επαγομένης εν όλω ή εν μέρει επιστροφήν τούτου ως αρχεωστήτως εισπραχθέντος. Άρθρον 4 Δικαιολογητικά Επιστροφής Χρεών 1.Δια την επιστροφήν των αχρεωστήτως εισπραχθέντων εσόδων εκδίδονται χρηματικά εντάλματα 2.Δικαιολογητικά εκδόσεως του χρηματικού εντάλματος επιστρoφής χρέους αποτελούν: α)Η Αίτησις του δικαιούχου, β)το πρωτότυπον του εκκαθαριστικού σημειώματος εκπτώσεως, γ)πλήρες αντίγραφον της αποφάσεως και παντός εν γέει τίτλου, εφ’ ού θεμελιούται η επιστροφή, δ)αι αποδείξεις καταβολής του χρέους και ε)η εγκριτική απόφασις του διοικούντος το Νομαρχιακόν Ταμείον συλλογικού οργάνου. 3.Δεν απαιτείται η εις το Νομαρχιακόν Ταμείον υποβολή αιτήσεως υπό του δικαιούχου εφ’ όσον η επιστροφή ενεργείται κατά τας διατάξεις της παραγράφου 1 του άρθρου 2 του παρόντος Διατάγματος. (Αντί για τη σελ.214,40885(α)  Σελ.214,40885(β) Τεύχος Ζ113-Σελ.31 Νομαρχιακά Ταμεία 2.Γ.ε.52 Άρθρον 5 Επιστροφή παραβόλων, δικαστικών εξόδων  και τελών κ.λ.π. 1.Εις τας περιπτώσεις καθ’ άς προβλέπεται υπό του Νόμου ή επιβάλλεται δια δικαστικής αποφάσεως επιστροφή παραβόλων ή δικαστικών εξόδων και τελών, συντάσσεται εις διπλούν εκκαθαριστικόν σημείωμα υπό της αρμοδίας υπηρεσίας του Νομαρχιακού Ταμείου. Επί επιστροφής παραβόλων λόγω μη χρησιμοποιήσεως συντάσσεται σχετική πράξις όπισθεν του τριπλοτύπου εισπράξεως τούτου, υπογραφομένη, προκειμένου μεν περί παραβόλων δια την συζήτησιν υποθέσεων ενώπιον Αρχών ή Επιτροπών εν γένει υπό του προισταμένου της Αρχής ή υπό του Προέδρου και του Γραμματέως της Επιτροπής, προκειμένου δε περί παραβόλων συζητήσεως υποθέσεων ενώπιον παντός Δικαστηρίου υπό του αρμοδίου Γραμματέως τούτου. Επί των εν λόγω περιπτώσεων επιστροφής δεν απαιτείται η σύνταξις της περί ής η παραγρ.2 του άρθρου 6 του παρόντος Διατάγματος πράξεως. 2.Επί επιστροφής χρεών βεβαιωθέντων εις το Νομαρχιακόν Ταμείον κατά την συνήθη διαδικασίαν βάσει τίτλων εισπράξεως δεν απαιτείται η προσκόμισις των εκδοθεισών τριπλοτύπων αποδείξεων εισπράξεως των χρεών τούτων. Αντιθέτως αι αποδείξεις αύται τυγχάνουσιν απαραίτητοι δια την επιστροφήν χρεών ών η βεβαίωσις δεν βασίζεται επί τίτλων εισπράξεως. Εάν εις τας περιπτώσεις ταύτας αι αποδείξεις εισπράξεως ευρίσκωνται κατατεθειμέναι παρά τινι Αρχή ή Συμβολαιογράφω αναγκαιούσαι αυτοίς ως δικαιολογητικόν της γενομένης καταβολής, η επιστροφή ενεργείται βάσει κεκυρωμένων αντιγράφων της Αρχής ή του Συμβολαιογράφου παρ’ οίς είναι κατατεθειμένον το πρωτότυπον. Η επιστροφή γνωστοποιείται εις την κατέχουσαν την απόδειξιν Αρχήν ή Συμβολαιογράφον ίνα μεριμνήση δια την επ’ αυτής καταχώρησιν πράξεως περί της γενομένης επιστροφής. 3.Εις τας περιπτώσεις αχρεωστήτου καταβολής χρεών υπό τινος η υπό τινων των ενδιαφερομένων η επιστροφή ενεργείται εις τους πράγματι καταβαλόντας βάσει δικαιολογητικών αποδεικνυόντων την υπό τούτων καταβολήν. Άρθρον 6 Δικαιολογητικά οίκοθεν επιστροφής χρεών 1.Εις τας περιπτώσεις διπλής εισπράξεως του αυτού χρέους ή εισπράξεως άνευ νομίμου αιτίας ή επί πλέον εισπράξεως ποσού λόγω εσφαλμένου υπολογισμού, ως και εις τας περιπτώσεις εν γένει της οίκοθεν αχρεωστήτου εισπράξεως παρά του Νομαρχιακού Ταμείου διαφόρων ποσών, η επιστροφή ενεργείται οίκοθεν υπό τούτου εις τους δικαιούχους. Σελ.214,40886(β) Τεύχος Ζ113-Σελ.32 2.Δικαιολογητικά της επιστροφής αποτελούν α)πράξις συντασσομένη εφ’ άπαξ και εις διπλούν, του ενός αντιτύπου ταύτης τιθεμένου εις το Αρχείον υπογραφομένη υπό των αρμοδίων υπαλλήλων της οικονομικής υπηρεσίας και του Προισταμένου του Νομαρχιακού Ταμείου, εν ή μνημονεύονται πλην του ονοματεπωνύμου, πατρωνύμου και λοιπών στοιχείων του δικαιούχου του επιστρεπτέου ποσού, τα στοιχεία του τριπλοτύπου εισπράξεως και η αιτία της επιστροφής και β)η εγκριτική απόφασις του διοικούντος το Νομαρχιακόν Ταμείον συλλογικού οργάνου. Άρθρον 7 Αποκατάστασις εσφαλμένου  καταλογισμού εσόδου. Εις περίπτωσιν εσφαλμένου καταλογισμού εισπραχθέντος εσόδου λαμβάνει χώραν αποκατάστασις δια μεταφοράς του εισπραχθέντος ποσού υπό τον οικείον Κωδικόν αριθμόν εσόδου του Προϋπολογισμού βάσει ητιολογημένης πράξεως του Προϊσταμένου του Νομαρχιακού Ταμείου. Άρθρον 8 Έναρξις Ισχύος Η ισχύς του παρόντος άρχεται από της πρώτης του μεθεπομένου από της δημοσιεύσεώς του δια της Εφημερίδος της Κυβερνήσεως μηνός. 53. ΠΡΟΕΔΡΙΚΟΝ ΔΙΑΤΑΓΜΑ υπ’  αριθ.927 της 19/31 Αυγ.1981 (ΦΕΚ Α΄234) Περί εκκαθαρίσεως των αρχείων των νομαρχιακών Ταμείων του Κράτους.